Document ID: 32001R0892

Κανονισμός (ΕΚ) αριθ. 892/2001 της Επιτροπής
της 4ης Μαΐου 2001
για καθορισμό της ανώτατης τιμής αγοράς και των ποσοτήτων βοείου κρέατος που αγοράζονται στην παρέμβαση με το 266ο μερικό διαγωνισμό που πραγματοποιείται στο πλαίσιο των γενικών μέτρων παρεμβάσεως σύμφωνα με τον κανονισμό (ΕΟΚ) αριθ. 1627/89
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), και ιδίως το άρθρο 47 παράγραφος 8,
Εκτιμώντας τα ακόλουθα:
(1) Ο κανονισμός (ΕΚ) αριθ. 562/2000 της Επιτροπής, της 15ης Μαρτίου 2000, περί λεπτομερειών εφαρμογής του κανονισμού (ΕΚ) αριθ. 1254/1999 του Συμβουλίου όσον αφορά τα καθεστώτα αγοράς στη δημόσια παρέμβαση στον τομέα του βοείου κρέατος(2), όπως τροποποιήθηκε από τον κανονισμό (ΕΚ) αριθ. 590/2001(3), θεσπίζει τους κανόνες αγοράς στη δημόσια παρέμβαση. Σύμφωνα με τις διατάξεις του εν λόγω κανονισμού, άνοιξε διαγωνισμός με το άρθρο 1 παράγραφος 1 του κανονισμού (ΕΟΚ) αριθ. 1627/89 της Επιτροπής, της 9ης Ιουνίου 1989, σχετικά με την αγορά βοείου κρέατος με διαγωνισμό(4), όπως τροποποιήθηκε τελευταία από τον κανονισμό (ΕΚ) αριθ. 840/2001(5),
(2) Σύμφωνα με το άρθρο 13 παράγραφος 1 του κανονισμού (ΕΚ) αριθ. 562/2000, καθορίστηκε μια ανώτατη τιμή αγοράς για την ποιότητα R3, κατά περίπτωση, για κάθε μερικό διαγωνισμό, λαμβανομένων υπόψη των προσφορών που υποβλήθηκαν. Σύμφωνα με το άρθρο 36 του ιδίου κανονισμού, λαμβάνονται υπόψη οι προσφορές που είναι κατώτερες ή ίσες με την εν λόγω ανώτατη τιμή χωρίς εντούτοις να υπερβαίνει τη μέση τιμή της εθνικής ή περιφερειακής αγοράς αυξημένη κατά το ποσό που αναφέρεται στο άρθρο 6 παράγραφος 2 του κανονισμού (ΕΚ) αριθ. 590/2001.
(3) Μετά από εξέταση των υποβληθεισών προσφορών για το 266ο μερικό διαγωνισμό και λαμβανομένων υπόψη, σύμφωνα με το άρθρο 47 παράγραφος 8 του κανονισμού (ΕΚ) αριθ. 1254/1999, των απαιτήσεων για λογική στήριξη της αγοράς, καθώς και της εποχιακής εξέλιξης των σφαγών και των τιμών, θα πρέπει να καθοριστεί η ανώτατη τιμή αγοράς καθώς και οι ποσότητες που μπορούν να γίνουν αποδεκτές στην παρέμβαση για την κατηγορία Α και να μην δοθεί συνέχεια στο διαγωνισμό για την κατηγορία Γ.
(4) Με το άρθρο 7 του κανονισμού (ΕΚ) αριθ. 590/2001 άνοιξε ομοίως η δυνατότητα δημόσιας παρέμβασης για τα σφάγια ή ημιμόρια σφαγίων ισχνών βοοειδών, θεσπίζοντας ειδικούς κανόνες συμπληρωματικούς προς εκείνους που προβλέπονται για την παρέμβαση άλλων προϊόντων.
(5) Οι κτηνιατρικές απαιτήσεις που επιβλήθηκαν σύμφωνα με τις διατάξεις της οδηγίας 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(6), όπως τροποποιήθηκε τελευταία από την οδηγία 92/118/ΕΟΚ(7) ή/και από την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(8), όπως τροποποιήθηκε τελευταία από την οδηγία 92/118/ΕΟΚ, επιβάλουν επό του παρόντος τον περιορισμό των μετακινήσεων ζωικών προϊόντων για λόγους προστασίας από τον αφθώδη πυρετό σε ορισμένες περιφέρειες. Ως εκ τούτου, είναι σκόπιμο να υπομνηστούν οι διατάξεις του άρθρου 4 παράγραφος 2 στοιχείο β) του κανονισμού (ΕΚ) αριθ. 562/2000 και κατά συνέπεια να εξαιρεθούν από τον παρόντα διαγωνισμό τα ανωτέρω προϊόντα των εν λόγω περιφερειών.
(6) Συνεκτιμώντας την εξέλιξη των γεγονότων, επιβάλλεται η άμεση έναρξη ισχύος του παρόντος κανονισμού.
(7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο 266ο μερικό διαγωνισμό που ανοίχθηκε με τον κανονισμό (ΕΟΚ) αριθ. 1627/89:
α) για την κατηγορία Α:
- η μέγιστη τιμή αγοράς καθορίζεται σε 226,00 EUR/100 kg σφαγίων ή ημιμορίων σφαγίων της κατηγορίας R3,
- η μέγιστη αποδεκτή ποσότητα σφαγίων, ημιμορίων σφαγίων και εμπροσθίων τετάρτων καθορίζεται σε 11922,0 t,
β) για την κατηγορία Γ, δεν δίδεται συνέχεια στο διαγωνισμό·
γ) για τα σφάγια ή ημιμόρια σφαγίων ισχνών βοοειδών που αναφέρονται στο άρθρο 7 του κανονισμού (ΕΚ) αριθ. 590/2001:
- η μέγιστη τιμή αγοράς καθορίζεται σε 376,00 EUR/100 kg σφαγίων ή ημιμορίων σφαγίων,
- η μέγιστη αποδεκτή ποσότητα σφαγίων και ημιμορίων σφαγίων καθορίζεται σε 110 t.
Άρθρο 2
Κατ' εφαρμογή κτου άρθρου 4 παράγραφος 2 στοιχείο β) του κανονισμού (ΕΚ) αριθ. 562/2000 τα σφάγια ή τα ημιμόρια σφαγίων τα οποία δυνάμει των μέτρων προστασίας κατά του αφθώδους πυρετού, αποτελούν αντικείμενο περιορισμού μετακινήσεων σύμφωνα με τις διατάξεις των οδηγιών 90/425/ΕΟΚ ή/και 89/662/ΕΟΚ, δεν μπορούν να αποτελέσουν αντικείμενο αγορών στην παρέμβαση στο πλαίσιο του διαγωνισμού που προβλέπεται στον παρόντα κανονισμό.
Άρθρο 3
Ο παρών κανονισμός αρχίζει να ισχύει στις 5 Μαΐου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Μαΐου 2001.

Labels: 2
3
17
6